turjo4nis/wikipedia-bn-dump-20250701 huggingface dataset:
গঙ্গানারায়ণ চন্দ্র

গঙ্গানারায়ণ চন্দ্রের জন্ম ভারতের হুগলি জেলার চুচূড়াতে। তার জন্ম ৯ অক্টোবর। মৃত্যু হয় ২০ ফেব্রুয়ারি ১৯৮৬।

বিপ্লবী আন্দোলন
দাদা হরিনারায়ণের প্রেরণায় বিপ্লবী দলে যোগ দেন। পরে মাস্টারদা সূর্য সেনের সান্যিধ্যেও এসেছিলেন। ১৯২৯ সালে তাকে বর্মায় (বর্তমানে মায়ানমার) পাঠানো হয়। তার মাধ্যমে বর্মার বিশিস্ট নেতাদের সাথে বিপ্লবীদের যোগাযোগ হয়। বর্মার মৌলমিন জেলে তার দাদার সাথে দেখা করলে গেলে তাকেও বন্দী করা হয় এবং অত্যাচার চালানো হয়। পরে প্রথমে হাওড়া ও পরে হিজলী জেলে তাকে বন্দী করা হয়। পরে সেখান থেকে প্রথমে বহরমপুর ক্যাম্পে ও পরে প্রেসিডেন্সি জেলে স্থান্তরিত করা হয়।

বই 
তার রচিত "অবিস্বরনীয়" বইটি বিপ্লবী আন্দোলনের ঐতিহাসিক দলিল। এছাড়াও তিনি "Russian Revolution- How M.N. Roy distorts it" নামে আরো একটি বই লেখেন।

তথ্যসূত্র 

পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
১৯৮৬-এ মৃত্যু
আমার প্রাণের স্বামী

আমার প্রাণের স্বামী পি এ কাজল পরিচালিত ২০০৭ সালে প্রণয়ধর্মী-নাট্য চলচ্চিত্র। কমল সরকারের কাহিনীতে চিত্রনাট্য লিখেছেন পি এ কাজল। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেন শাকিব খান, শাবনূর ও নিপুণ আক্তার। এছাড়া পার্শ্বচরিত্রে অভিনয় করেছেন ওমর সানি, ডন, সাদেক বাচ্চু, রিনা খান, সুব্রত বড়ুয়া, কাবিলা প্রমুখ।

চলচ্চিত্রটি ২০০৭ সালের ১০ আগস্ট বাংলাদেশে মুক্তি পায়। এই চলচ্চিত্রে অভিনয়ের জন্য শাবনূর ৯ম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান তারকা জরিপে শ্রেষ্ঠ চলচ্চিত্র অভিনেতা বিভাগে মনোনীত হন।

কাহিনি 
চৌধুরী গ্রুপের মালিক ছনিয়া (শাবনূর)। ছনিয়া ছোটবেলা নিজের মাকে নিজেরই বাবা দ্বারা খুন হতে দেখেন। এতে ছনিয়ার মনে পুরুষ সম্পর্কে খারাপ  ধারণা তৈরি হয়। যার কারণে সে পুরুষ জাতির ওপর সর্বদা ঘৃণা প্রকাশ করেন। একসময় ছনিয়া জানতে পারেন যে এক সপ্তাহের মধ্যে ছনিয়া বিয়ে না করলে ছনিয়ার দাদুর উইল অনুযায়ী চৌধুরী গ্রুপের সব সম্পত্তি ট্রাস্টে চলে যাবে। ছনিয়া দুশ্চিন্তায় পড়েন এবং সম্পত্তি রক্ষার জন্য একজন অসহায় ছেলেকে বিয়ে করা ও তাকে স্বামীর অধিকার না দেয়ার সিদ্ধান্ত নেন।

অন্যদিকে ড্রাগসের ব্যবসা করার জন্য বস্তি দখল করতে চান সিকান্দার (ওমর সানি)। কিন্তু সিকান্দারকে বস্তি দখল করতে বাধা দেন রাজু (শাকিব খান)। ফলে তাদের দুজনের মধ্যে মারামারি হয়, ঘটনাস্থলে সিকান্দারের পিস্তলের গুলিতে একজন নিহত হন। পুলিশ এসে রাজুর হাতে পিস্তল দেখে সন্দেহের জেরে রাজুকে গ্রেপ্তার করেন। সিকান্দারের চক্রান্তে ফেঁসে যান রাজু, আদালত রাজুকে মৃত্যুদণ্ডের রায় দেন। রাজু নিজেকে নির্দোষ প্রমাণ করার জন্য পুলিশের কাছ থেকে পালিয়ে গিয়ে ছনিয়ার কাছে আশ্রয় নেয়। ছনিয়া রাজুকে কৌশলে বিয়ে করেন এবং রাজুকে স্বামীর অধিকার দিতে অস্বীকার করেন। শুরু হয় ছনিয়ার সাথে রাজুর সংগ্রাম। এরপর রাজুর প্রতি ছনিয়ার ধীরে ধীরে ভালোবাসা বাড়তে থাকে। এদিকে ছনিয়ার মামা (সাদেক বাচ্চু) ছনিয়ার সম্পত্তির মালিক হতে চান। ছনিয়ার মামাতো ভাই জুম্মন (ডন) রাজুকে হত্যা করার জন্য সিকান্দারের দলে যোগ দেন। সিকান্দার ও জুম্মন ছনিয়াকে তুলে নিয়ে যান। জুম্মন জোরপূর্বক ছনিয়াকে দলিলে সাক্ষর করতে বলেন। এমন সময় ছনিয়াকে উদ্ধার করতে রাজু চলে আসেন। শুরু হয় মারপিট, জুম্মনের ধারালো অস্ত্রের আঘাতে ঘটনাস্থলেই মারা যান রাজুর বান্ধবী নুপুর (নিপুণ আক্তার)। ফলে রাজু ক্ষিপ্ত হয়ে সবাইকে কুপিয়ে জখম করেন। তারপর পুলিশ এসে সিকান্দার ও জুম্মনসহ সব সন্ত্রাসীকে আটক করেন।

অভিনয়ে 
 শাকিব খান - রাজু
 শাবনূর - ছনিয়া
 নিপুণ আক্তার - নুপুর
 ওমর সানি - সিকান্দার
 ডন - জুম্মন
 সাদেক বাচ্চু - ছনিয়ার মামা
 রিনা খান - ছনিয়ার মামানি
 সুব্রত - নেতা
 কাবিলা - মজলু
 নাসরিন - লাইলী
 আমীর সিরাজী - ছনিয়ার বাবা
 রেবেকা - ছনিয়ার মা
 জামিলুর রহমান শাখা - ছনিয়ার উকিল

সঙ্গীত 
আমার প্রাণের স্বামী চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন। গীত রচনা করেছেন কবির বকুল।

গানের তালিকা

পুরস্কার 
মেরিল-প্রথম আলো পুরস্কার
 বিজয়ী: শ্রেষ্ঠ চলচ্চিত্র অভিনেত্রী - শাবনূর
 বিজয়ী: শ্রেষ্ঠ চলচ্চিত্র অভিনেতা - শাকিব খান (সমালোচক বিভাগে)

তথ্যসূত্র

বহিঃসংযোগ 
 

বাংলা ভাষার চলচ্চিত্র
২০০৭-এর চলচ্চিত্র
২০০০-এর দশকের প্রণয়ধর্মী নাট্য চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
পি এ কাজল পরিচালিত চলচ্চিত্র
শওকত আলী ইমন সুরারোপিত চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আলাউদ্দিন আলী সুরারোপিত চলচ্চিত্র
মৃত্যুঞ্জয়ী

বীর শহীদ ও স্বাধীনতা সংগ্রামীদের সংক্ষিপ্ত পরিচিতি পুস্তক। এটি প্রথম প্রকাশিত হয় ৩০ জানুয়ারী ১৯৬৬ সালে। মহাজাতি সদন অছি পরিষদ এটি প্রকাশ করে। পরে ১৯ আগস্ট ১৯৯৭ সালে স্বাধীনতার ৫০ বছর পূর্তিতে তথ্য় ও সংস্কৃতি বিভাগ, পশ্চিমবঙ্গ সরকার পরিবর্ধিত করে দ্বিতীয় সংস্করণ প্রকাশ করে। মোট ৫০০০০টি বই মুদ্রণ করা হয়। সম্পাদনা করেন শ্যামল সেনগুপ্ত।

তথ্যসূত্র
১ টাকার বউ

১ টাকার বউ পি এ কাজল পরিচালিত ২০০৮ সালের বাংলাদেশী প্রণয়ধর্মী-নাট্য চলচ্চিত্র। ছবিটির কাহিনী লিখেছেন কমল সরকার, চিত্রনাট্য লিখেছেন পি এ কাজল এবং সংলাপ লিখেছেন ছটকু আহমেদ। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেছেন শাকিব খান, শাবনূর ও রুমানা খান।

চলচ্চিত্রটি ২০০৮ সালের ২ অক্টোবর ঈদুল ফিতরে বাংলাদেশে ৮০টি প্রেক্ষাগৃহে মুক্তি পায়। এই চলচ্চিত্রে অভিনয়ের জন্য প্রার্থনা ফারদিন দিঘী ৩৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কৃত হন এবং শাবনূর ১১তম মেরিল-প্রথম আলো পুরস্কারে তারকা জরিপ শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন। এছাড়া রুমানা মোর্শেদ কনকচাঁপা শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।

কাহিনী সংক্ষেপ
কাজল ও কিরণ দুই বোন তাদের মামাতো ভাই রাজকে পছন্দ করে। রাজ দুই বোনের সাথে প্রেম বিষয়ে ঠাট্টা-তামাশা করে। কিরণ সারাদিন রাজের বাবা শওকত চৌধুরীকে নিয়ে মশগুল থাকে এবং তাকে সে বাবা বলেই ডাকে। অন্যদিকে কাজল রাজের অফিসে তার সহকারী হিসেবে কাজ করে। অফিসে তাদের মধ্যে অফিস রোম্যান্স চলে, যা পরিবারের কাউকে না জানিয়ে রেজিস্টার অফিসে গিয়ে বিয়ে পর্যন্ত গড়ায়। বিয়ের কিছু দিন পরে কাজল জানতে পারে তার মামা রাজ আর কিরণের বিয়ের বন্দোবস্ত করছে। ছোট বোনের সুখের কথা ভেবে কাজল মোহাব্বতকে বিয়ে করার নাটক সাজিয়ে বাড়ি থেকে বের হয়ে যায়।

কাজলের একটি মেয়ে সন্তান জন্মগ্রহণ করে। সে তাকে নিয়ে একটি ছোট বাসায় বসবাস করে। একদিন রাজের গাড়ির সামনে এসে পরে কাজলের মেয়ে দিঘী। শুরু হয় তাদের মধ্যে বন্ধুত্ব। রাজ প্রায়ই দিঘীর সাথে দেখা করতে আসে। এভাবে একদিন সে দিঘীর আসল পরিচয় জানতে পারে।

অভিনয়শিল্পী
 শাকিব খান - "রাজ" চৌধুরী
 শাবনূর - কাজল
 রুমানা খান - কিরণ
 রাজ্জাক - শওকত চৌধুরী, রাজের বাবা
 দিঘী - দিঘী, রাজ ও কাজলের মেয়ে
 সুব্রত বড়ুয়া - আলী
 কাবিলা - মোহাব্বত
 সি. বি. জামান - হাসান আহমেদ
 শিবা শানু
 মিজান - ইন্সপেক্টর মিজান
 আবুল চেয়ারম্যান

নৃত্য 
নৃত্য পরিচালনা করেন ইমদাদুল হক খোকন, হাবিবুর রহমান ও আজিজ রেজা

সঙ্গীত 
১ টাকার বউ চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গীত রচনা করেছেন কবির বকুল। ছবিতে ৫টি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কুমার বিশ্বজিৎ, রুমানা মোর্শেদ কনকচাঁপা ও খান আসিফ আগুন।

গানের তালিকা

পুরস্কার
জাতীয় চলচ্চিত্র পুরস্কার
 বিজয়ী: শ্রেষ্ঠ শিশু শিল্পী - প্রার্থনা ফারদিন দিঘী
 বিজয়ী: শ্রেষ্ঠ নারী কণ্ঠশিল্পী - রুমানা মোর্শেদ কনকচাঁপা

মেরিল-প্রথম আলো পুরস্কার
 বিজয়ী: শ্রেষ্ঠ চলচ্চিত্র অভিনেত্রী - শাবনূর

তথ্যসূত্র

বহিঃসংযোগ
 
 

বাংলা ভাষার চলচ্চিত্র
২০০৮-এর চলচ্চিত্র
২০০০-এর দশকের প্রণয়ধর্মী নাট্য চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
পি এ কাজল পরিচালিত চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
আলাউদ্দিন আলী সুরারোপিত চলচ্চিত্র
লিউকোস্তমা এব্রিভিয়েতাম

লিউকোস্তমা এব্রিভিয়েতাম হচ্ছে টাকিনিডে পরিবারের একটি ইউরোপিয়ান প্রজাতির মাছি।

References

Phasiinae
Diptera of Europe
Insects described in 1971
মেটজিয়া

মেটজিয়া হচ্ছে চিপরিনিড মাছের গণ, যা পূর্ব  এশিয়াতে পাওয়া গিয়েছে।

প্রজাতি
সম্প্রতি মেটজিয়া গণের ৮টি প্রজাতি পাওয়া গিয়েছে।
 মেটজিয়া আলবা (T. T. Nguyen, 1991)
 মেটজিয়া বউনথোবি Shibukawa, Phousavanh, Phongsa & Iwata, 2012 
 মেটজিয়া ফরমোসে (Ōshima, 1920)
 Metzia hautus (T. T. Nguyen, 1991)
 Metzia lineata (Pellegrin, 1907)
 Metzia longinasus X. Gan, J. H. Lan & E. Zhang, 2009
 Metzia mesembrinum (D. S. Jordan & Evermann, 1902)
 Metzia parva W. Luo, J. P. Sullivan, H. T. Zhao & Z. G. Peng, 2015

তথ্যসূত্র

Cyprinidae
Fish of Asia
ইস্ট-ওয়েস্ট মেডিকেল কলেজ

ইস্ট-ওয়েস্ট মেডিকেল কলেজ বাংলাদেশের রাজধানী ঢাকায় অবস্থিত একটি বেসরকারী মেডিকেল কলেজ। এর অবস্থান ঢাকা উত্তর সিটি কর্পোরেশন এলাকার আওতাধীন তুরাগ থানার আইচিনগর, জেবিসিএস সরণীতে, আব্দুলাহপুর-আশুলিয়া বেড়িবাঁধ সড়ক সংলগ্ন এলাকায়। এখানে ৬৫০ শয্যা বিশিষ্ট জেনারেল হাসপাতাল আছে। জাপানের জাইকা ও শিপ-আইচি মেডিকেল সার্ভিসেস লিমিটেড এর সহায়তায় আরো ৬৫০ শয্যা হাসপাতাল ভবনের কাজ প্রায় শেষ পথে। হাসপাতালের সাথে সংযুক্ত এই কলেজে ঢাকা বিশ্ববিদ্যালয় এর মেডিসিন ফ্যাকাল্টির অধীনে ৫ বছর মেয়াদি ব্যাচেলর অব মেডিসিন ও ব্যাচেলর অব সার্জারি প্রোগ্রাম চালু রয়েছে। এছাড়াও একই ক্যাম্পাসে ডেন্টাল কলেজ ও হাসপাতাল, বিএসসি নার্সিং ও নার্সিং ইন্সটিটিউট রয়েছে। বাংলাদেশের ২য় বার্ন ইউনিট এখানে অবস্থিত। এছাড়াও বিশেষায়িত ট্রমা সেন্টার ও ক্যান্সার নিরাময় কেন্দ্র নির্মানাধীন।

অন্যান্য 
ইস্ট ওয়েস্ট মেডিকেল কলেজ ও হাসপাতাল (ইডব্লিউএমসিএইচ) আলিম ফাউন্ডেশনের সক্রিয় সহযোগিতায় ২০০০ সালে ঢাকার তুরাগে প্রতিষ্ঠিত হয়। প্রথমে ৫০ জন ছাত্রছাত্রী নিয়ে যাত্রা শুরু হয় মেডিকেল কলেজের কার্যক্রম। বর্তমানে ১২০ জন করে শিক্ষার্থী সম্মিলিত মেডিকেল ভর্তি পরীক্ষায় উত্তীর্ণ হয়ে ভর্তি হতে পারেন এবং ২০১৮-১৯ শিক্ষাবর্ষে ১৬ তম এমবিবিএস ব্যাচ ভর্তি হয়েছে। ৫০% আসন বিদেশী শিক্ষার্থীদের জন্য বরাদ্দ, যেখানে বর্তমানে নেপাল, মালদ্বীপ এবং ভারতের জম্মু-কাশ্মীর, আসাম, উত্তর প্রদেশ, বিহার ও পশ্চিমবঙ্গের শিক্ষার্থী রয়েছে।

বিভাগসমূহ

এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, প্যাথলজি, মাইক্রোবায়োলজি, ফার্মাকোলজি, জেনারেল মেডিসিন, জেনারেল সার্জারি, গাইনি ও অবস, অপথ্যালমোলজি, ইএনটি, নিউরোমেডিসিন, কার্ডিও-থোরাসিক সার্জারি, অর্থোপেডিক্স, সাইকিয়াট্রি, ব্লাড ট্রান্সফিউশন, ফ্যামিলি প্ল্যানিং, ইউরোলজি, ডার্মাটোলজি, নেফ্রলজি এবং অন্যান্য গুরুত্বপূর্ণ সব বিভাগ রয়েছে।

শিক্ষার্থীদের আবাসন ব্যবস্থা

ছেলেদের জন্য ১টি ও মেয়েদের জন্য ২টি পৃথক হল রয়েছে। এছাড়াও নার্সিং হোস্টেল আছে। নতুন হল নির্মানাধীন।

সহশিক্ষা কার্যক্রম

মেডিকেল শিক্ষার্থীদের দ্বারা পরিচালিত জাতীয় পর্যায়ের স্বেচ্ছাসেবী সংগঠন "সন্ধানী" এর কার্যক্রম রয়েছে। "সন্ধানী, ইস্ট-ওয়েস্ট মেডিকেল ও আপডেট ডেন্টাল কলেজ ইউনিট" নাম এ এর কার্যক্রম পরিচালিত হয়। এছাড়াও "ইস্ট-ওয়েস্ট মেডিকেল ডিবেটিং ও কুইজ ক্লাব" নামে পৃথক একটি সংগঠন রয়েছে। নিয়মিত ক্রীড়া প্রতিযোগিতা ও বার্ষিক সাংস্কৃতিক অনুষ্ঠান আয়োজিত হয়। এলামনাই এসোসিয়েশনের কাজ শুরু হয়েছে।

তথ্যসূত্র 

ঢাকা জেলার মহাবিদ্যালয়
২০০০-এ প্রতিষ্ঠিত শিক্ষাপ্রতিষ্ঠান
বাংলাদেশের বেসরকারি মেডিকেল কলেজ
দাল্লা পান্থা

ডাল্লা পান্থা হচ্ছে হেসপেরিডে পরিবারের প্রজাপতি। ইভান ১৯৫৫ সালে একে বর্ণনা করেন। এটা পেরুতে পাওয়া গিয়েছিল।

তথ্যসূত্র

Insects described in 1955
Dalla (skippers)
মানচিত্র কমিশন

মানচিত্র কমিশন বা কোরিওগ্রাফিক কমিশন () একটি বৈজ্ঞানিক রূপরেখাভিত্তিক প্রকল্প ছিল। ১৮৫০ সালে তৎকালীন নিউ গ্রানাডা প্রজাতন্ত্রের (বর্তমানে - কলম্বিয়ার অঞ্চলবিশেষ) প্রারম্ভিক প্রকল্প হিসেবে ইতালীয় প্রকৌশলী অগাস্তিন কোদাজ্জিকে দায়িত্ব দেয়া হয়েছিল।

উদ্দেশ্যাবলী 
মানচিত্র কমিশনের মূল উদ্দেশ্য ছিল - নিউ গ্রানাডা ও এর প্রদেশগুলোর পূর্ণাঙ্গ বিবরণ তৈরী করা। এছাড়াও সেখানকার প্রাকৃতিক সম্পদের উপর গবেষণা ও সম্পদপ্রাপ্তির সম্ভাবনার ন্যায় অর্থনৈতিক বিষয়াদি, যোগাযোগ ব্যবস্থার অবকাঠামো নির্মাণ, আন্তর্জাতিক বাণিজ্য পরিচালনাসহ বিদেশী বিনিয়োগ ও অভিবাসন প্রক্রিয়া এর অন্তর্ভুক্ত ছিল। এছাড়াও, জাতীয় পরিচয়ের স্বার্থে রাজনৈতিক আগ্রহও বিদ্যমান ছিল যেখানে মেস্তিজো সংস্কৃতিতে উত্তরাধিকারীর প্রতিনিধিত্বসূচক গোত্রীয় গণতন্ত্রও বিরাজমান ছিল। দুই ধাঁপে কমিশনের কাজ সম্পন্ন হয়েছিল। প্রথম ধাঁপটি ১৮৫০ থেকে ১৮৫৯ সালে অগাস্তিন কোদাজ্জি’র নেতৃত্বে ও দ্বিতীয়টি ১৮৬০ থেকে ১৮৬২ সময়কালে ম্যানুয়েল পন্স দে লিওনের নেতৃত্বে পরিচালিত হয়েছিল।

চিত্র

আরও দেখুন 
 মার্গারিটা সালাস
 ভুয়েল্তা অ্যা কলম্বিয়া‎‎
 উমর ইবনে আল-খাত্তাব মসজিদ‎‎
 চিবচ্যান দেশসমূহে স্পেনীয় অভিযান
 কুইন্তা ডে স্যান পেদ্রো আলেজান্দ্রিনো‎‎

গ্রন্থপঞ্জী

তথ্যসূত্র

বহিঃসংযোগ 
Làmines de la Comissió Corogràfica a la Biblioteca Nacional de Colòmbia

১৮৫০-এ প্রতিষ্ঠিত
১৮৫০-এ নিউ গ্রানাডা প্রজাতন্ত্রে প্রতিষ্ঠিত
কলম্বিয়া
কলম্বিয়ার ভূগোল
মোরিয়া স্পাথুলাটা

মোরিয়া স্পাথুলাটা (বৈজ্ঞানিক নাম:Moraea spathulata) Iridaceae পরিবারের অন্তর্গত Moraea গণের অন্তর্ভুক্ত এক প্রজাতির উদ্ভিদ।

তথ্যসূত্র

spathulata
ব্যারা বিমানবন্দর

ব্যারা বিমানবন্দর  হল স্কটল্যান্ডের একটি ছোট রানওয়ে বিশিষ্ট বিমানবন্দর।বিমানবন্দরটি স্কটল্যন্ডের ব্যারা দ্বীপে অবস্থিত। এই বিমানবন্দরে ৩ টি বালুকাময় রানয়ে রয়েছে।
এটি বিশ্বের একমাত্র চালু বিমানবন্দর যেটি রানওয়ে হিসাবে সমুদ্র সৈকতকে ব্যবহার করে। এই বিমানবন্দর থেকে স্কটল্যান্ডের বিভিন্ন দ্বীপে বিমান চলাচল করে। বিমানবন্দরটি থেকে একটি সরাসরি বিমান সংযোগ রয়েছে গ্লাসগো বিমানবন্দরের সঙ্গে।ব্যারা বিমানবন্দরটি ২০১৫ সালে ১০৬৫৮ জন যাত্রী পরিবহন করেছে এবং এই একই সময়ে বিমান বন্দরটিতে ১০৩৪ টি  বিমান চলাচল করেছে। বিমানবন্দরটি পরিচালনা করে হাইল্যান্ডস অ্যান্ড আইসল্যান্ডস এয়ারপোর্ট লিমিটেড।

বিমানসংস্থা ও গন্তব্য

তথ্যসূত্র

বিমানবন্দর
কাস্কো ভিয়েজো, পানামা

কাস্কো ভিয়েজো () পানামা সিটির ঐতিহাসিক জেলারূপে পরিচিত। এছাড়াও জেলাটি কাস্কো অ্যান্টিগু বা স্যান ফিলিপ নামেও পরিচিতি পাচ্ছে। ১৬৭৩ সালে এ জেলাটির গোড়াপত্তন ঘটে ও বসতি স্থাপন করা হয়। ১৫৭১ সালে কাছাকাছি থাকা মূল পানামা সিটি ধ্বংস হবার পর, ১৬৭১ সালে পানামা ভিয়েজোর প্রতিষ্ঠা পায়। এরপরই এ জেলাটির উৎপত্তি ঘটে। পরেরটি অবশ্য জলদস্যুদের দ্বারা আক্রান্ত হয়েছিল। ১৯৯৭ সালে এর ঐতিহাসিক গুরুত্বতার কারণে প্যারিসভিত্তিক ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভূক্তি ঘটে।

ইতিহাস 
পানামা সিটি ১৫ আগস্ট, ১৫১৯ তারিখে প্রতিষ্ঠিত হয়। একশত বায়ান্নো বছর এর স্থায়িত্ব ছিল। জানুয়ারি, ১৬৭১ সালে শহরের গভর্নর জুয়ান পেরেজ দে গুজমানের শাসনামলে শহরটিতে আগুন লেগে যায়। এরপূর্বে জলদস্যু সরদার হেনরি মর্গ্যান শহরটিতে আক্রমণ করে ব্যাপক লুটতরাজ পরিচালনা করেন। ১৬৭২ আসলে অ্যান্টোনিও হার্নান্দেজ দে কর্ডোবা নতুন শহরের অবকাঠামো নির্মাণে অগ্রসর হন। ২১ জানুয়ারি, ১৬৭৩ তারিখে তিনি এর সন্ধান পান। এই শহরটি সম্পূর্ণভাবে উপত্যকায় নির্মিত হয়েছে যার চারদিকে সাগর দিয়ে ঘেরা ও মজবুত দেয়াল তৈরি করে প্রতিরক্ষা ব্যবস্থার নিশ্চায়ন করা হয়েছে। বর্তমানে এই স্থানটি সংরক্ষিত অবস্থায় আছে। আধুনিক পানামা নগরীর প্রথম প্রতিষ্ঠান ও ভবন রয়েছে। এছাড়াও এটি কাস্কো ভিয়েজো নামে পরিচিত যার স্পেনীয় অর্থ হচ্ছে প্রাচীন শহর।

উল্লেখযোগ্য নিদর্শন 
 লা ক্যাটেড্রাল মেট্রোপলিটনা পানামা শহরের প্রধান ক্যাথলিক গির্জা।
 এল পালাসিও দে লাস গারজাস পানামার রাষ্ট্রপতির সরকারী কার্যালয় ও বাসস্থান।
 সেন্ট আসিসি ফ্রান্সিসের গির্জা ও ধর্মীয় পীঠস্থান
 স্যান হোসের গির্জা
 লা মার্সেদের গির্জা
 সান্তো ডোমিঙ্গো: দ্য ফ্লাট আর্কের গির্জা ও ধর্মীয় পীঠস্থান
 যিশু সম্প্রদায়ের গির্জা ও ধর্মীয় পীঠস্থান
 বিংশ শতাব্দীতে গড়ে উঠা পালাসিও মিউনিসিপাল
 পালাসিও ন্যাশিওনাল
 পানামা জাতীয় থিয়েটার
 পানামা খাল জাদুঘর
 পালাসিও বলিভার
 গঙ্গোরা হাউজ
 প্লাজা বলিভার
 প্লাজা হেরেরা
 প্লাজা দে ফ্রান্সিয়া
 প্লাজা দে লা ইন্ডিপেন্ডেনসিয়া

তথ্যসূত্র

আরও দেখুন 
 অফেলিয়া হুপার
 ত্রিদেশীয় সীমানা
 চগ্রেস জাতীয় উদ্যান
 দ্বিতীয় দিয়েগো ডে আলমাগ্রো
 কোস্টা রিকার প্রশাসনিক বিভাগসমূহ

বহিঃসংযোগ

গ্যালারী চিত্র 

ঐতিহাসিক কেন্দ্রস্থল
পানামার ইতিহাস
পানামা সিটি
পানামা সিটির পর্যটন আকর্ষণ
পানামাভিত্তিক জনবহুল এলাকা
পানামাভিত্তিক বিশ্ব ঐতিহ্যবাহী স্থান
ঐতিহাসিক পাড়া
বোসাস জীবমণ্ডল সংরক্ষিত এলাকা

বোসাস জীবমণ্ডল সংরক্ষিত এলাকা () নিকারাগুয়ার জিনোতেগা রাজ্যের উত্তরাঞ্চলীয় এলাকায় অবস্থিত। পার্বত্য ক্রান্তীয় এ বনটি হন্ডুরাসের সীমান্তবর্তী এলাকায় রয়েছে। ১৯৯৭ সালে ইউনেস্কো জীবমণ্ডল সংরক্ষণের আওতায় এ এলাকাটিকে অন্তর্ভুক্ত করে। বনটির আয়তন প্রায় ২০,০০০ বর্গকিলোমিটার বা বিশ লক্ষ হেক্টর। বনটি মৌলিকসহ নিরপেক্ষ এলাকায় অবস্থান করছে। দেশটির মোট স্থলভাগের ১৫% দখল করে আছে বোসাস এলাকাটি। ফলশ্রুতিতে ব্রাজিলের আমাজন বনাঞ্চলের পর পশ্চিম গোলার্ধ্বের দ্বিতীয় সর্বোচ্চ বৃষ্টিপ্রবণ বনে পরিণত করেছে। বোসাসের অধিকাংশ এলাকাই এখনো অনাবিষ্কৃত অবস্থায় রয়েছে ও জীববৈচিত্র্যের প্রাচুর্য্যতা বিদ্যমান।

ইতিহাস 
বোসাস জীবমণ্ডল সংরক্ষণাগার সান্দানিস্তা অভ্যুত্থানকালীন সময়ে প্রতিষ্ঠা করা হয়েছিল। পাশাপাশি চামোরো সরকার আরও তিনটি বিরাট আকারের সংরক্ষণাগার গড়ে তুলে। তন্মধ্যে, বোসাস সর্ববৃহৎ সংরক্ষণাগারের মর্যাদা লাভ করে। এর গুরুত্বপূর্ণ বিষয় ছিল প্রায় ৭% ভূমি নিকারাগুয়ার ভূমিতে চলে যায়। বোসাস প্রতিষ্ঠা করার পর থেকে ধারণা করা হয়েছিল যে, অঞ্চলের সাংবিধানিক অধিকার নিশ্চয়তাকল্পে আঞ্চলিক স্বায়ত্তশাসন ব্যবস্থা গড়ে উঠবে। এরফলে সান্দানিস্তা সরকার ক্যারিবীয় উপকূলবর্তী দুইটি অঞ্চলে সরকারের উদ্দেশ্য বাস্তবায়নকল্পে দুইটি স্বায়ত্ত্বশাসিত অঞ্চল অনুমোদন করে।

বোসাস এলাকায় নিকারাগুয়ার দুইটি আদিবাসী জনগোষ্ঠীর বাসস্থান রয়েছে। সুমো ও মিস্কিতো জনগোষ্ঠীকে নিয়ে গড়া এ এলাকায় প্রাকৃতিক সম্পদের প্রাচুর্যতা বেশ লক্ষ্যণীয়। অধিকাংশক্ষেত্রেই গাছের কাঠ ও স্বর্ণ খনিতে মজুদ রয়েছে। ১৩০,০০০ অধিবাসী সমৃদ্ধ এলাকায় নিজ সীমারেখায় জীবনধারনের উপযোগী কৃষিকাজে জড়িত রয়েছেন। তন্মধ্যে, ৩৫,০০০ লোকই আদিবাসী মিস্কিতো ও সুমো জনগোষ্ঠীর।

ভৌগোলিক অবস্থান 
এর নামটিতে তিনটি প্রাকৃতিক বৈশিষ্ট্য বিরাজমান। বোকে নদী, সাসলায়া পর্বত ও ওয়াসপুক নদী। নিকারাগুয়ার সাসলায়া জাতীয় উদ্যানের মাঝ দিয়ে এগুলো রয়েছে। কর্ডিলেরা ইসাবেলা সংরক্ষিত এলাকা অতিক্রম করেছে। কোকো নদী বা রিও কোকো উত্তরাঞ্চলীয় সীমান্তবর্তী এলাকায় উৎপত্তি লাভ করেছে যা হন্ডুরাসের রাজনৈতিক অঞ্চল এর সাথে জড়িত।

জীববৈচিত্র্য 
প্রায় ১০,০০০ বর্গকিলোমিটার বোসাসের বনভূমিতে রয়েছে। আনুমানিক ১,০০,০০০ থেকে ২,০০,০০০ পোকামাকড় প্রজাতির কথা বলা হলেও এ সংখ্যা আরও বেশি। কিন্তু, অনাবিষ্কৃত দুর্গম এলাকা হওয়ায় এর সঠিক সংখ্যা নির্ণয় করা বেশ দূরূহ ব্যাপার। বোসাসের  উদ্ভিদকূলে বিরাট সমারোহ। রসালো ও লতাজাতীয় গাছের প্রজাতির সংখ্যা হাজার হাজার। এছাড়াও, মেরুদণ্ডী ও অমেরুদণ্ডী প্রাণীও যথেষ্ট সংখ্যায় সমৃদ্ধ। কুয়েতজাল ও গুয়াকামায়া উল্লেখযোগ্য সংখ্যায় বিদ্যমান। পাশাপাশি, আমেরিকা অঞ্চলের সর্ববৃহৎ ও সর্বাধিক শক্তিশালী হার্পি ঈগলের (হার্পিয়া হার্পিজা) বাসস্থান এখানে। ৭০০-এর কম প্রজাতির পাখি সংরক্ষিত এলাকাসহ নিকারাগুয়ায় বিদ্যমান। পুমা ও জাগুয়ারকে খাদ্য শৃঙ্খল রক্ষার্থে গুরুত্বপূর্ণ ও শক্তিশালী খাদকরূপে বিবেচনা করা হয়। এগুলো সংরক্ষণাগারে রয়েছে। এদের প্রিয় শিকার টাপির (টাপিরাস বেয়ার্ডি) এর বাসস্থান একে কেন্দ্র করেই গড়ে উঠেছে।

তথ্যসূত্র

আরও দেখুন 
 এল গুগুন্স
 পেতেন অববাহিকা
 আইজিল জনগোষ্ঠী
 ক্যাথেড্রাল দে লিওন
 গুয়াতেমালার স্বাধীনতা ঘোষণা আইন

বহিঃসংযোগ 

  Nature Conservancy web page on the Bosawas Biosphere Reserve
  MARENA Page of the Reserve Bosawas

নিকারাগুয়ার ভূগোল
নিকারাগুয়ার জীবমণ্ডল সংরক্ষিত এলাকা
নিকারাগুয়ার সংরক্ষিত এলাকা
টর্ট

টর্ট এর উদ্ভব মূলত ল্যাটিন শব্দ Toram থেকে, যার অর্থ দাঁড়ায় ভুল, অর্থাৎ যে দেওয়ানি ভুল আমল যোগ্য। বাংলাদেশে টর্ট কি, তা সম্পর্কে যথাযথভাবে কোথাও, অর্থাৎ সংবিধানে বা কোন আইনে উল্লেখ করা নেই। তবে, বাংলাদেশ সহ আমদের এই ভারতীয় উপমাহাদেশের যতগুলো দেশ ব্রিটিশ সাম্রাজ্যের অন্তর্গত ছিল, সকল দেশের আইন ব্যাবস্থায় কমন ল-এর প্রভাব দেখা যায়। বাংলাদেশ-ও এর ব্যাতিক্রম নয়। টর্ট এর উৎপত্তি ইংল্যান্ডে, তাই এর সরাসরি উল্লেখ বাংলাদেশের সংবিধান বা কোন আইনে না থাকলেও, এখতিয়ারভুক্ত আদালতে এর আমলযোগ্যতা রয়েছে।

টর্ট সম্পর্কে সুনির্দিষ্ট কোন সংজ্ঞা এখনো পর্যন্ত দেওয়া সম্ভব হয়নি। এটি মুলত ধারণা এবং লিগ্যাল ম্যাক্সিমের উপর ভিত্তি করে বর্তমান রয়েছে। তবে এখন পর্যন্ত স্যালমন্ডের অভিমতটি সর্বাধিক গ্রহণযোগ্য হিসেবে বিবেচিত, যেখানে তিনি বলেছেন,

Tort is a civil wrong for which the remedy in common law action for unliquidated damages, and which is not exclusively the breach of a contrat, or, the breach of a trust, or, other merely equitable obligation.

যার অর্থ দাঁড়ায়,

টর্ট এমন এক প্রকারের প্রতিকার যা দেওয়ানি ক্ষতিসাধনের দরুন প্রদান করা হয়; যা পারতপক্ষে চুক্তিভঙ্গ, বিশ্বাসভঙ্গ বা এই জাতীয় ন্যায়সম্মত দায়ের অন্তর্গত নয়।

আইন
কমন ল

ব্রিটিশ সাম্রাজ্যের অন্তর্গত কলোনি সমূহ যা পরবর্তীতে স্বাধীন ও সার্বভৌম দেশ হিসেবে আত্মপ্রকাশ করে, সেইসকল দেশসমূহে ইংরেজদের প্রণীত আইনের প্রভাব দেখা যায়; আইনের এই ব্রিটিশ সাম্রাজ্যের প্রভাবই মূলত কমন ল। বাংলাদেশ, ভারত, পাকিস্তান, শ্রীলঙ্কা সহ বিভিন্ন দেশ, যারা ব্রিটিশ সাম্রাজ্যের প্রাক্তন কলনি, তারা কমন ল দেশ হিসেবে চিহ্নিত হয়ে থাকে।

দণ্ডবিধি, ১৮৬০, দেওয়ানী কার্যবিধি ১৯০৮, ফৌজদারি কার্যবিধি ১৮৯৮, তামাদি আইন ১৯০৮, রেজিস্ট্রেশন আইন ১৯০৮ সহ বিভিন্ন আইন, যা ১৯ শতকের দিকে প্রণীত ও কার্যকরী হয়, এগুলোর মুল নির্যাস এখনো কমন ল দেশগুলোতে পরিলক্ষিত হয়।

তথ্যসূত্র 

আইন
সাধারণ আইন
আইনের ইতিহাস
আইনি ব্যবস্থা
ফজলে হুসাইন

এ.কে.এম. ফজলে হুসাইন যন্ত্র প্রকৌশল, পদার্থবিজ্ঞান, এবং পৃথিবী ও পরিবেশবিষয়ক বিজ্ঞান এর অধ্যাপক। তিনি হাউস্টন বিশ্ববিদ্যালয় এর Institute of Fluid Dynamics & Turbulence এর পরিচালক এবং শাবিপ্রবির উপদেষ্টা বোর্ডের সদস্য ছিলেন। তিনি বর্তমানে টেক্সাস টেক ইউনিভার্সিটিতে সিনিয়র অধ্যাপক হিসেবে কর্মরত রয়েছেন।

শিক্ষা
হুসাইন বুয়েট থেকে অনার্স করেন। এরপর স্ট্যানফোর্ড ইউনিভার্সিটি থেকে ১৯৬৬ এবং ১৯৬৯ এ যথাক্রমে মাস্টার্স ও উইলিয়াম ক্রেইগ রেয়নল্ড এর অধীনে পিএইচিডি করেন। হুসাইন জনস হপকিন্স বিশ্ববিদ্যালয় এ লেসলি এস.জি. কোভাসজিনায় ও স্ট্যানলি করসিনের সাথে পোস্ট ডক্টরাল ফিলো ছিলেন।

সম্মাননা এবং পুরস্কার
 ১৯৮৪ সালে এএসএমই থেকে ফ্রিম্যান স্কলার এওয়ার্ড।
 ২০০০ সালে এএসএমই থেকে ফ্লুইড ইঞ্জিনিয়ারিং এওয়ার্ড।
 ২০০২ সালে AIAA থেকে ফ্লুইড ডায়নামিক এওয়ার্ড।

বই
Nonlinear Dynamics of Structures, World Scientific, 1991

বইয়ের পরিচ্ছদ
 "Mechanics of Pulsatile Flows of Relevance to Cardiovascular System," in Cardiovascular Flow Dynamics and Measurements, (Eds. N.H.C. Hwang and N. Norman), University Park Press, Baltimore, pp. 541–632, 1976.
 "New Aspects of Vortex Dynamics Relevant to Coherent Structures in Turbulent Flows," in Eddy Structure Identification (Ed. J.P. Bonnet) Springer, pp. 61–143. 1996.
 "Genesis and Dynamics of Coherent Structures in Near-wall Turbulence: A New Look," in Self-Sustaining Mechanisms of Wall Turbulence  (Ed. R. L. Panton) Computational Mechanics Publications, Southampton, pp. 385, (1997).

তথ্যসূত্র

বহিঃসংযোগ
 https://web.archive.org/web/20110927030855/http://www.egr.uh.edu/me/faculty/hussain/

বাংলাদেশী পদার্থবিজ্ঞানী
১৯৪৩-এ জন্ম
জীবিত ব্যক্তি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বাংলাদেশী বংশোদ্ভূত মার্কিন ব্যক্তি
বাংলাদেশ বিজ্ঞান একাডেমির ফেলো
প্রবাহী গতিবিজ্ঞানী
বাংলাদেশী যন্ত্র প্রকৌশলী
আমেরিকান ফিজিক্যাল সোসাইটির বিশিষ্ট সভ্য
বাংলাদেশী বিজ্ঞানী
বাঙালি বিজ্ঞানী
কাপ্রোনা রান্সোন্নেত্তি

কাপ্রোনা রান্সোন্নেত্তি (বৈজ্ঞানিক নাম: Caprona ransonnettii (Felder)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।

উপপ্রজাতি 
ভারতে প্রাপ্ত কাপ্রোনা রান্সোন্নেত্তি এর উপপ্রজাতিসমূহ হল-

 Caprona ransonnettii potiphera Hewitson, 1873 – Dakhan Golden Angle

বিস্তার 
কাপ্রোনা রান্সোন্নেত্তিদের ভারতের বিহার, উত্তরাঞ্চল থেকে অরুণাচল প্রদেশ পর্যন্ত দেখা যায়। এছাড়া পাকিস্তান, শ্রীলঙ্কা, মায়ানমার এও দেখা মেলে।

বর্ণনা 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 
সামনের ডানার উপরিপৃষ্ঠের বর্ণ কালচে অথবা ধূসর ও কমলা হলুদ বাদামীর মিশ্রণ। সামনের ডানার শীর্ষভাগের কাছে ৩টি ছোট প্রায় সাদা এবং ঈষৎ নীলচে সাদা ছোপ চোখে পড়ে। কখনো সখনো শীর্ষভাগের এই ৩টি ছোপ (প্রি-এপিকাল ছোপ এর নিচে একটি অথবা দুটি খুব ছোট ছোপ তেরচা ভাবে অবস্থান করতে দেখা যায়। সেল এর ভিতর শেষপ্রান্তে দুটি সাদা অথবা ঈষৎ নীলচে সাদা ছোপ, উপরের ও মধ্যবর্তী শিরাদুটির মাঝে একটি সরু লম্বাটে ছোপ এবং তার পার্শ্ববর্তী একটি বড় সাদা (ঈষৎ নীলচে সাদা) ছোপ এবং এর পরে আরও দুটি ছোট তীর্যক ভাবে অবস্থিত ছোপ বর্তমান। এছাড়া পার্শ্ব প্রান্তিক (টার্মিনাল) দুই সারি ফ্যাকাশে ও অস্পষ্ট অর্ধচন্দ্রাকৃতি ছোপের সারি রয়েছে। পিছনের ডানায় ডিসকাল অংশের মধ্যভাগে একটি ম্যাকুলার, ফ্যাকাসে কমলা হলুদ বন্ধনী বর্তমান যার মধ্য দিয়ে ভাগ করে যাওয়া বাদামী শিরাগুলি প্রতীয়মান। সেল এর ভিতর শেষভাগে একটি ছোট ছোপ চোখে পড়ে। ডিসকাল অংশের বর্হিঃভাগ ধূসর বাদামী রঙ্গে ছাওয়া। সিলিয়া উভয় ডানাতেই সাদা, তবে মাঝে মাঝে সামান্য অংশে কালো।

স্ত্রী 
সামনের ডানা পুরুষের অনুরূপ ছোপ এবং পার্শ্বপ্রান্তিক (টার্মিনাল) অর্ধচন্দ্রাকৃতি ছোপের সারি যুক্ত তবে ছোপগুলি অধিক সুস্পষ্ট। স্ত্রী নমুনায় পিছনের ডানাস্থ ডিসকাল বন্ধনীটি অপেক্ষাকৃত বেশি স্পষ্ট এবং ধূসর রঙের বেষ্টনী দ্বারা সুস্পষ্টভাবে সীমায়িত।

সামনের ডানার নিম্নতল ফ্যাকাশে বাদামী এবং বেসাল অংশ ধূসর সাদা রঙের ছাওয়া। সাদা ছোপগুলি বাইরের দিকে ফ্যাকাসে কালো ছোট দাগ দ্বারা সীমায়িত। পিছনের ডানা ধূসর সাদা এবং ঈষৎ নীলচে আভাযুক্ত। টার্মিনাল রেখাটি শুধুমাত্র বাদামী। ডিসকাল অংশে বাঁকানো একসারি ছোট ফ্যাকাশে কালচে ছোপ বিদ্যমান।

Mr. de Niceville, কাপ্রোনা রান্সোন্নেত্তি এর শুষ্কঋতুরূপটির নামকরণ করেছেন Abaratha taylorii। শুষ্কঋতুরূপটি উপরিতলে কালচে বাদামীর পরিবর্তে কমলা হলুদ হয়। আর্দ্ররূপটির ন্যায় শুষ্করূপে পিছনের ডানার ডিসকাল অংশে দাগ ছোপ থাকে না। Mr. de Niceville এর একটি অনুরূপ উপপ্রজাতি খুঁজে পেয়েছেন যার নাম Caprona tissa।

চিত্রশালা

তথ্যসূত্র 

ভারতের প্রজাপতি
পশ্চিমবঙ্গে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
১৮৬৮-এ বর্ণিত প্রজাপতি